**Ime: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_ Razred: 5. a**

Priprava predstavitve pri predmetu gospodinjstvo.

Pozdravljen, pozdravljena!

Pred tabo so navodila za izdelavo predstavitve na temo mode. Predstavitev lahko pripraviš v Wordu ali PowerPointu ali kako drugače. Izdelek je le pomoč pri predstavitvi in se ne ocenjuje – ocenjuje se tvoja predstavitev, zato se potrudi pri pripravi. Predstavitev bo omejena na štiri minute.

Izdelano nalogo moraš poslati najkasneje **do 20. maja 2020 na moj e-mail irma.peran@gmail.com.** Tvojo nalogo pregledam, napišem komentarje, morebitne izboljšave. Glede predstavitve tvojega izdelka na ZOOMu pa boš pravočasno obveščen.

NAVODILA

1. Najprej boš predstavil modo. Pri tem si lahko pomagaš s spodaj naštetimi vprašanji:

* **Kaj ti pomeni beseda moda? **
* **Kdo narekuje smernice mode?**
* **Kje vse srečamo modne zapovedi?**
* **Kakšno je bilo oblačenje nekoč, kaj pa danes?**
* **Po kom se zgledujemo pri oblačenju?**
* **Na kaj moramo biti pozorni pri nakupu oblačil?**
* **Kaj pričakujemo od oblačil?**

2. **Kakšen je tvoj slog oblačenja?**  Zapiši kaj najraje oblečeš za doma, kaj za v šolo in kaj za posebne priložnosti. Razmisli, katera oblačila so najbolj udobna in zakaj. Priložiš lahko tudi svoje fotografije posameznih »outfitov« oblačil. Bodi izviren!

  


3. Večino oblačil izdelajo s pomočjo strojev v tovarnah. Zamisli in nariše jih modni oblikovalec, ki se mora odločiti, čemu bo oblačilo namenjeno (športu, službi, šoli) in kakšne lastnosti bo imelo blago, iz katerega bo narejeno oblačilo. Npr. če je oblačilo namenjeno igri, se ne sme zlahka strgati.

Predstavljaj si, da si modni oblikovalec ali oblikovalka in si zamisli svojo kreacijo oblačila za deklico ali dečka ter jo nariši. Izberi najprimernejše barve in opiši, iz kakšnega blaga naj bi bilo oblačilo sešito. Svojo skico lahko opremiš tudi z vzorčki posameznega blaga. Če ne znaš sam narisati dekliške ali fantovske podobe, si lahko pomagaš s spodnjimi silhuetami.

